CELEX: 32014R0583
Language: sk
Date: 2014-05-28 00:00:00
Title: Vykonávacie nariadenie Komisie (EÚ) č. 583/2014 z 28. mája 2014 , ktorým sa dvestoštrnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

29.5.2014   
            
            
               SK
            
            
               Úradný vestník Európskej únie
            
            
               L 160/27
            
         VYKONÁVACIE NARIADENIE KOMISIE (EÚ) č. 583/2014
   z 28. mája 2014,
   ktorým sa dvestoštrnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a), článok 7a ods. 1 a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 22. mája 2014 sankčný výbor Bezpečnostnej rady OSN (BR OSN) rozhodol o pridaní jedného subjektu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Dňa 29. apríla 2014 sankčný výbor BR OSN rozhodol o vymazaní jednej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Dňa 14. mája 2014 sankčný výbor BR OSN navyše rozhodol o zmene dvoch záznamov v zozname, čo viedlo k vytvoreniu ďalšieho záznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2014
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení takto:
      
                  1.
               
               
                  Pod nadpis „Právnické osoby, skupiny a subjekty“ sa dopĺňajú tieto záznamy:
                  
                              „a)
                           
                           
                              Al-Nusrah Front for the People of the Levant [alias a) Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network; g) Levantine Mujahideen on the Battlefields of Jihad]. Ďalšie informácie: a) pôsobí v Sýrii; b) v období od 30. mája 2013 do 13. mája 2014 uvedený ako alias subjektu Al-Qaida in Iraq. Dátum zaradenia do zoznamu podľa článku 2a ods. 4 písm. b): 14.5.2014.“
                           
                        
                              „b)
                           
                           
                              Jama'atu Ahlis Sunna Lidda'Awati Wal-Jihad [alias a) Jama'atu Ahlus-Sunnah Lidda'Awati Wal Jihad; b) Jama'atu Ahlus-Sunna Lidda'Awati Wal Jihad; c) Boko Haram; d) Western Education is a Sin]. Adresa: Nigéria. Ďalšie informácie: a) pobočka al-Káidy a súčasť organizácie Al-Qaida in the Islamic Maghreb (AQIM), b) spojený so subjektom Jama'atu Ansarul Muslimina Fi Biladis-Sudan (Ansaru), c) jeho vodcom je Abubakar Shekau. Dátum zaradenia do zoznamu podľa článku 2a ods. 4 písm. b): 22.5.2014.“
                           
                        
            
                  2.
               
               
                  Pod nadpisom „Fyzické osoby“ sa vypúšťa tento záznam:
                  „Wali Ur Rehman. Dátum narodenia: približne 1970. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržuje v Pakistane; c) je emirom agentúry Tehrik-e Taliban Pakistan (TTP) pre južný Waziristan, federálne spravované kmeňové územia Pakistanu. Dátum zaradenia do zoznamu podľa článku 2a ods. 4 písm. b): 21.10.2010.“
               
            
                  3.
               
               
                  Záznam „Agus Dwikarna. Dátum narodenia: 11. august 1964. Miesto narodenia: Makassar, South Sulawesi, Indonézia. Národnosť: indonézska. Ďalšie informácie: zadržaný 13.3.2002, odsúdený 12.7.2002 na Filipínach.“ sa pod nadpisom „Fyzické osoby“ nahrádza takto:
                  „Agus Dwikarna. Dátum narodenia: 11.8.1964. Miesto narodenia: Makassar, South Sulawesi, Indonézia. Štátna príslušnosť: Indonézia. Číslo cestovného pasu: číslo indonézskeho cestovného dokladu XD253038. Ďalšie informácie: a) fyzický opis: výška 165 cm; b) fotografia je k dispozícii na zaradenie do osobitného oznámenia Bezpečnostnej rady OSN – INTERPOLU.“
               
            
                  4.
               
               
                  Záznam „Al-Qaida in Iraq (alias a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Jabhat al Nusrah; q) Jabhet al-Nusra; r) Al-Nusrah Front; s) The Victory Front; t) Al-Nusrah Front for the People of the Levant; u) Islamic State in Iraq and the Levant). Dátum zaradenia do zoznamu podľa článku 2a ods. 4 písm. b): 18.10.2004.“ sa pod nadpisom „Právnické osoby, skupiny a subjekty“ nahrádza takto:
                  „Al-Qaida in Iraq [alias a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Jabhat al Nusrah; q) Jabhet al-Nusra; r) Al-Nusrah Front; s) The Victory Front; t) Islamic State in Iraq and the Levant]. Dátum zaradenia do zoznamu podľa článku 2a ods. 4 písm. b): 18.10.2004.“